# Cirrus SR20

El Cirrus SR20 és una avioneta de 4 places i propulsió amb motor d'explosió fabricada amb un ús extensiu de materials compostos.
Destaca entre altres avions lleugers per ser el primer model de producció a incorporar un paracaigudes integrat a l'avió per tal de permetre un descens segur i lent en cas de pèrdua de control de l'avió o de dany estructural. També va ser la primera avioneta de producció construïda completament amb materials compostos (plàstics, fibra de vidre…) i cabina de pilotatge de vidre amb pantalles multi-funció.

## Versions
### T-53A

    Versió per a l'entrenament de pilots militars de la USAF. La selecció va ser el 2011 i el maig de 2012 ja van entrar en servei 25 exemplars substituint als anteriors T-52A (basats en el Diamond DA40).

### SR20 G6

    Introduïda el gener de 2017 el model G6 afegeix el motor Lycoming IO-390 amb una potència de 215 cv, una instrumentació Perspective-Plus de Garmin millorada, llums LED als extrems alars i una capacitat de càrrega incrementada en 68 kg.

## Operadors
### Civils

Diverses universitats operen aquesta avioneta per al transport,oci i entrenament. La CAFUC,es la que en té més, d'aquests tipus d'avions,operant-ne fins a 40. La Western Michigan University n'opera 26.

### Militars
#### França

L'Exèrcit de l'Aire de França opera 16 Cirrus SR20 per l'entrenament.

#### Estats Units

L'Armada dels EUA opera 25 d'aquests aparells.

## Cultura popular

En els simuladors de vol existeixen una o més variants del Cirrus SR20, com el simulador de vol de codi obert FlightGear, així com en el sector comercial.

## Especificacions (SR20-G3)

Dades obtingudes de la web oficial:
Característiques generals:
* Tripulació:1
* Passatgers: 3
* Llargària: 7,92 m
* Envergadura: 11,68 m
* Altura: 2,70 m
* Superfície alar: 13,71 m²
* Perfil alar: Roncz
* Pes buit: 945 kg
* Càrrega útil: 441 kg
* Pes màxim a l'enlairament: 1.386 kg
Planta motriu:
* Motors: 1 x motor de combustió interna Continental IO-360-ES
* Potència: 149 kW (200 CV)
* Hèlix: de 3 pales i pas constant
Rendiment:
* Velocitat de creuer: 155 nusos (288 km/h)
* Velocitat mínima de vol: 56 nusos (104 km/h) amb flaps al màxim
* Abast: 785 milles nàutiques (1.454 km)
* Sostre de servei: 17.500 peus (7.620 m)
* Taxa d'ascens: 4,2 m/s
* Càrrega alar: 101 kg/m²
* Relació potència/massa: 108 W/kg

## Referències

* ↑ «Top 100 Airplanes:Platinum Edition». Flying. Arxivat de l'original el 2016-01-09. [Consulta: 8 novembre 2014].
* ↑ Robert Goyer. «10 Ways that the SR22 Changed Flying», 2011. Arxivat de l'original el 2016-01-09. [Consulta: 20 abril 2017].
* ↑ Associated Press «Academy gets 25 new trainer aircraft for $6.1M». Air Force Times, 6-2011 [Consulta: 17 juny 2011].
* ↑ «EAA News - USAF Academy Buys Cirrus SR-20s, Designates T-53A». Eaa.org, 06-07-2011. Arxivat de l'original el 2012-10-25. [Consulta: 11 octubre 2012].
* ↑ Grady, Mary. «Cirrus Updates SR22 And SR20». AVweb, 04-01-2017. Arxivat de l'original el 6 de gener 2017. [Consulta: 6 gener 2017].
* ↑ «Cirrus SR20 al wiki de FlightGear» (en anglès). Comunitat de FlightGear. [Consulta: 16 juny 2017].
* ↑ Cirrus Design. «SR20 Specifications», 2011. Arxivat de l'original el 2011-10-07. [Consulta: 27 setembre 2011].
* ↑ Lednicer, David. «The Incomplete Guide to Airfoil Usage», October 2007. Arxivat de l'original el 2010-01-17. [Consulta: 29 desembre 2008].

## Vegeu també

* Avioneta
* Instrument de navegació aèria
Avions equivalents
* Diamond DA40
* Cessna 182
* Piper PA-28 Cherokee

## Enllaços externs

* Web oficial de Cirrus (anglès)